Sverre Daniel Husebye

Sverre Daniel Husebye (1903–1977) var en norsk teolog og forfatter.

 Kirkelig karriere 
Han var leder i Oslo Sjøkorps (KFUM) i flere perioder mellom 1923 og 1932. Han ble cand. theol. ved Menighetsfakultetet i 1929, var sekretær i KFUM Oslo fra 1930 til 1931, og ble ordinert i 1932, og var kallskapellan i Sulitjelma i Fauske fra 1932 til 1939. Han var sokneprest i Brønnøy fra 1938 til 1942, da de fleste norske prester la ned embetet. Fra 1945 til 1951 var han prost i Sør-Helgeland prosti. Hadde permisjon i 1945 og 1946. I permisjonstiden var han første redaktør for det kristne ukebladet «Livet». Fra 1951 til 1968 var han residerende kapellan i Sandviken, Bergen og sokneprest samme sted fra 1969 til 1971.

 Skapende virksomhet 
Han hadde også nær tilknytning til Nord-Norge etter å ha bodd i Sulitjelma og Brønnøysund i mange år. Dette gjenspeiles tydelig i flere av hans bøker. I tillegg til bøker har han også laget tre orienteringsspill og et historisk spill. Hans debutbok Den eksentriske klubb ble nr. én i en avstemning blant gutter om den beste barneboken i 1929.

 Den konsentriske klubb 
Hans første bok var den "Konsentriske klubb" på Winju Simonsens forlag. Husebyes bøker handler om unggutter som dannet en hemmelig klubb «Den konsentriske klubb». «Den eksentriske klubb» skiftet fort navn til «Den konsentriske klubb» etter forslag fra Dikter'n. Konsentriske sirkler har ett felles sentrum i motsetning til eksentriske. For klubben var dette sentrumet vennskapet dem imellom. Bøkene følger guttene gjennom spennende opplevelser. Handlingen er lagt til hentet fra Oslo. Hans siste bok, Isbreens hemmelighet fra 1960, dreide seg om Den konsentriske klubbs ekspedisjon til Jostedalsbreen. 

 Medlemmer i Den konsentriske klubb (CC) 
 C.C.1. Henrik Storm, alias «Strutsen», president
 C.C.2. Alf Bang, alias «Rømlingen fra 1001 natt»
 C.C.3. David Henriksen, alias «Eple»
 C.C.4. Rolf Steffensen, alias «Dikter'n»
 C.C.5. Leif Østby, alias «Sjømann»
 C.C.6. Knut Smeby, alias «Blå Petter». Tilnavnet forklares i boken Isbreens hemmelighet fra 1960: "Blå Petter - eller Blue Peter -  kalles bokstaven P i det internasjonale signalsystemet til sjøs. Signalet betyr «klar til avgang». Knut fikk ellers tilnavnet på en seiltur, da han fikk blåmaling i ansiktet."
 C.C.7. Steinar Berg, alias «Padlikano»
 Æresmedlem: Cand.theol. Robert Wegge

 Bibliografi 
 Seilas i Oslofjorden – Orienteringsspill (1928)
 Den eksentriske klubb – Ungdomsbok (1929)
 I sommersol og blåst – Ungdomsbok (1929)
 På ski i Nordmarka – Orienteringsspill (1930)
 Liv i sommerleiren – Ungdomsbok (1930)
 Alle mann på dekk – Ungdomsbok (1931)
 Høyere opp og lengre frem – Ungdomsbok (1932)
 I Jotunheimen – Orienteringsspill (1932)
 I vintervær og frost – Ungdomsbok (1933)
 På jakt etter spøkelsesflyet – Ungdomsbok (1934)
 Norges saga – Historisk spill (1935)
 På eventyr i tropene – Ungdomsbok (1951)
 Svein Beintfram – Barnebok (1953)
 På eventyr i Nordland – Ungdomsbok (1954)
 På eventyr i London – Ungdomsbok (1957) (skrevet sammen med Jan Husebye)
 Isbreens hemmelighet – Ungdomsbok (1960) (skrevet sammen med Jan Husebye, omslagsillustrasjon av Thorvald Lembach Ravn)

 Referanser 

 Eksterne lenker 
 Store norske leksikon – Sverre Daniel Husebye

Kategori:Norske forfattere
Kategori:Personer fra Oslo